Торбага төшкән сабыйны Уфага алып киткәннәр

	Башкортстанда Күгәрчен районының Беренче Төпчән авылында 19 сентябрь кичендә 1,6 яшьлек баланың бәхетсез очракка таруын язган идек. Ул куллары өскә карап торган килеш торбага төшеп киткән иде. Торба диаметры  – 30 см, тирәнлеге – 6 метр.	 Сабыйны коткару өчен җитди коткару операциясе җәелдерделәр. Тәүдә кран ярдәмендә торбаны йорт түбәсе аша алып, соңыннан аны кискәннәр. Кискән вакытта тимер кызмасын өчен  даими су сибеп торганнар. Нәтиҗәдә ике сәгать үткәч диярлек баланы чыгара алганнар. 
	Әлфия ШАКИРҖАНОВА	
Өмет

	№ --- | 21.09.2022	


